fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi ro wuu fi fi fi en en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Taas meni ohi – Tällä puttaamisella PGA Tourin finaali jää haaveeksi - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Kilpagolf - PGA Tour
Taas meni ohi – Tällä puttaamisella PGA Tourin finaali jää haaveeksi
Teksti Marko Kuivasaari Lauantaina 20. elokuuta 2022
Luke List hävisi Delawaren turnauksen avauspäivänä muille pelaajille keskimäärin 8,5 lyöntiä griineillä. Kuva: Getty Images
Luke List on yksi jenkkitourin parhaita pallonlyöjiä, mutta kulmarautansa kanssa hän on useimmiten hukassa.
Luke List jakoi Delawaressa meneillään olevassa BMW Championshipissä heikointa avauspäivän tulosta. 78 lyönnin kierros ei ollut pallonlyönnin osalta niin heikkoa tekemistä kuin tulos osoitti, mutta ongelmat olivat totutusti aivan muualla – viheriöillä.
Hän missasi Wilmington Country Clubin kentällä torstain kierroksella viisi 1,5 metrin sisällä ollutta puttia, ja pisin upotettu putti ei ollut kokonaista metriäkään. List hävisi muille pelaajille viheriöillä keskimäärin 8,57 lyöntiä, mikä on neljänneksi heikoin noteeraus sitten vuoden 2004, jolloin PGA Tourilla ryhdyttiin pitämään tarkempia puttitilastoja.
Heikko puttipeli sai jotkut ilkkumaan sosiaalisessa mediassa Listin touhuamista griineillä.
”Ihmiset eivät käsitä, kuinka raskasta tämä voi henkisesti olla, ja se on tässä se turhauttavin puoli. On karmeaa, kun yrittää tehdä kaikkensa saadakseen puttipelinsä toimimaan, mutta mikään ei auta”, List sanoi.
List on rankattu PGA Tourin puttitilastoissa 202 pelaajan joukossa sijalle 200, eikä hän ole koskaan ollut täydellä kaudella sijaa 148 korkeammalla. Vastakohtaisesti hän on yksi kiertueen parhaista pallonlyöjistä, mutta on liian harvoin onnistunut näyttämään todellista osaamistaan surkean puttaamisensa vuoksi.
”Keskivertoputtaamisella hän olisi kilpailuissa joka viikko top 10:ssä”, Listin pitkäaikainen svingivalmentaja James Mulligan täräytti.
Aiemmin tänä vuonna näytti siltä, että List olisi selättämässä puttiongelmansa. Hän kukisti tammikuussa pelatun Farmers Insurance Openin uusinnassa Will Zalatoriksen ottaen 206. PGA Tourin kilpailussaan ensimmäisen voittonsa. Hieno saavutus ei kuitenkaan toiminut uran käännekohtana, sillä onnistumisensa jälkeen List on saavuttanut vain yhden top 25 -sijoituksen tutun syyn takia.
Maailmanlistalla sijalla sijalla 73 oleva List on kokeillut kaikkea puttipelinsä kohentamiseksi. On vaihdettu grippejä ja putterimalleja, on vaihdettu otteita sekä puttivalmentajaa, ja viimeksi hän pestasi tehtävään muun muassa Justin Thomasin kanssa yhteistyötä tekevän John Grahamin. List on päässyt sinuksi Grahamin metodien kanssa, mutta kaksikon yhteinen historia on sen verran lyhyt, ettei tuloksia ole vielä liiemmin näkynyt.
Hän typisti kilpailukalenteriaan saadakseen puttipeliinsä raikkautta, mutta tämä on osoittautunut huonoksi ratkaisuksi: kun jotain uutta kokeilemisen arvoista on löytynyt, hän on turhan harvoin päässyt testaamaan idean toimivuutta tositilanteessa.
Ilkikurisimmat some-huutelijat odottivat malttamattomina, kun ainoastaan kymmenen metrin edestä putteja kauden toisen playoff-turnauksen ensimmäisellä kierroksella upottanut List starttasi perjantain kierrokselle.
Hän oli ottanut toisella kierroksella takaisin käyttöönsä SuperStroken paksun puttigripin minimoidakseen käsien manipulointia puttisvingissä. Perjantaina hän oli kuin uudestisyntynyt pelaaja griineillä, ja tulos 68 oli parasta Listiä pitkään aikaan. List upotti BMW Championshipissä toisella kierroksella metrimääräisesti yli kolme kertaa pidemmän matkan edestä putteja kuin avauspäivänä.
Strokes gained -putting-tilasto oli lähes 2,5 lyöntiä plussalla, joten hän paransi saldoaan lähes 11 lyönnillä kierrosten välissä.
”En olisi voinut putata huonommin kuin torstaina, joten yksinkertaisesti sisuunnuin toisella kierroksella”, List sanoi.
Pääsy ensi viikolla pelattavaan 30 pelaajan PGA Tourin finaalikilpailuun Tour Championshipiin on hänellä turhan kovan työn takana. Listin olisi otettava yksin vähintään 10. sija BMW Championshipissä, jotta hänet nähtäisiin East Lakella. Jaetulla 64. sijalla 36 reiän jälkeen oleva List (+4) on viimeisiä top 10:een mahtuvia pelaajia kymmenen lyöntiä perässä.
Turnauksen puolivälissä kärkipaikan BMW Championshipissä otti Adam Scott (-8). Eroa toista sijaa jakaviin neljään pelaajaan, muun muassa Scottie Scheffler ja Jordan Spieth, on yksi lyönti.
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
DPWT:n kausi lähestyy loppuaan: Korhonen ja Välimäki käynnistävät loppukirin Madridista
Sami Välimäki liittyy Iivo Niskasen ja Kalle Rovanperän kanssa samaan manageritiimiin
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Oma kommentti Peruuta vastaus
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
DPWT:n kausi lähestyy loppuaan: Korhonen ja Välimäki käynnistävät loppukirin Madridista
Sami Välimäki liittyy Iivo Niskasen ja Kalle Rovanperän kanssa samaan manageritiimiin
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako LPGA Tour ja miten hän on onnistunut pysymään huipulla vuodesta toiseen?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.